b'\n_START_ARTICLE_\nIP sobre coloms missatgers\n_START_PARAGRAPH_\nIP sobre coloms missatgers (IP over Avian Carriers) \xc3\xa9s un protocol de xarxa creat l\'any 1990 per a la transmissi\xc3\xb3 de datagrames del protocol IP mitjan\xc3\xa7ant coloms missatgers i definit en la recomanaci\xc3\xb3 RFC:1149. L\'1 d\'abril de 1999 es va publicar la recomanaci\xc3\xb3 RFC:2549, una extensi\xc3\xb3 de l\'anterior anomenada IP sobre coloms missatgers amb qualitat de servei. En molts pa\xc3\xafsos, l\'1 d\'abril se celebra el April Fool\'s Day, equivalent al Dia dels Sants Innocents a Espanya, i entre els experts en xarxes inform\xc3\xa0tiques \xc3\xa9s habitual afegir un RFC humor\xc3\xadstic, al llarg d\'aquest dia.\n_START_SECTION_\nRiscs\n_START_PARAGRAPH_\nEl desembre de 2005, es va fer mofa d\'un informe de Gartner sobre la grip avi\xc3\xa0ria que afirmava que "una pand\xc3\xa8mia no afectaria directament als sistemes TI" per no tenir en compte els RFC 1149 i RFC 2549 a l\'an\xc3\xa0lisi._NEWLINE_Tot i que les col\xc2\xb7lisions s\xc3\xb3n poc probables, se\'n poden produir contra sistemes que utilitzin finestres. Tamb\xc3\xa9 es poden perdre paquets si el transmissor \xc3\xa9s exposat davant d\'un rapinyaire.'